Rangda

jmpl|250px|Patung Rangda di bandara Ngurah Rai Airport, Bali (2016)
Rangda inggih punika ratu para leak ring mitologi Bali. Rangda puniki kecritayang ketahnyané ngengkebang tur nadah anak cenik tur ngelawan Barong sané dados cihna dharma utawi kekuatan sané becik. Manut ring etimologinyané, kruna Rangda sané ketah ring Bali mawit saking basa Jawa Kuno inggih punika kruna Randa sané maarti Janda utawi Balu.^ L. Mardiwarsito, 1986:463.. Rangda puniki kagambarang marupa aeng tur dados cihna paplajahan pangiwa. Carita sané pinih utama nyritayang indik Rangda inggih punika Calonarang. Kacritayang indik Rangda mawit saking Ratu Mahendradatta sané meneng ring Pulo Jawa ring aab ka-11. Ida kaasingang olih Raja Dharmodayana krana kapisuna sampun ngalaksanayang sihir tekén permaisuri sané kaping kalih raja punika. Manut ring legenda Ida ngewales antuk ngematiang atengan kerajaanné punika, selanturnyané kerajaanné punika kadadosang padruén Idané tur putranné Dharmodayana, inggih punika Erlangga. Rangda marupa anak luh sané mabok lantang, madué naka dawa tur mangan, layah lantang, nyonyo gedé tur lantang, muanné aeng, miwah giginnyané lantang tur mangan.

jmpl|250px|Figur rangda dalam patung di muka sebuah pura kecil. Foto koleksi KITLV
jmpl|250px|Arca Rangda ring silih tunggil candi ring Bali

Pustaka

 Pranala jaba 
  Informasi tentang turismus di Bali dan kisah tentang Rangda

 Cingak malih 
 Mitologi Bali
 Mitos Hantu ring Indonésia

Kategori:Mitos
Kategori:Mitologi Nusantara
Kategori:Mitologi Bali
Kategori:Mitologi Indonésia